section_heading: Životopis
paragraph_text: Rođen je 1953. u Troyesu na istoku Francuske. Pohađao je Politehničku školu, koju završava 1976., a dvije godine kasnije završio je i državnu školu École des ponts ParisTech. Tijekom studija, istovremeno je radio kao sveučilišni novak u jednom od područnim odjela Ministarstva ekologije, održivog razvoja i energije. Nakon diplome, upisuje doktorski studij na pariškom Sveučilištu Dauphine i 1978. stekao doktorat iz matematike na području teorije odluke. Potom odlazi u Sjedinjene Države, gdje 1981. stječe naslov doktora znanosti na Massachusetts Institute of Technology s disertacijom Eseji o ekonomskoj teoriji pod vodstvom mentora Erica Maskina, također dobitnika Nobelove nagrade.